Document ID: 32003D0575

Komisjoni otsus,
1. august 2003,
millega muudetakse otsust 2001/618/EÜ, et lisada teatavad Prantsusmaa departemangud ja üks Itaalia provints loetelusse Aujeszky haigusest vabade liikmesriikide ja piirkondade kohta ja piirkondade kohta, kus on olemas Aujeszky haiguse likvideerimise heakskiidetud programmid
(teatavaks tehtud numbri K(2003) 2786 all)
(EMPs kohaldatav tekst)
(2003/575/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ veiste ja sigadega ühendusesisest kauplemist mõjutavate loomatervishoiu probleemide kohta, [1] viimati muudetud komisjoni määrusega (EÜ) nr 1226/2002, [2] eriti selle artikli 9 lõiget 2 ja artikli 10 lõiget 2,
ning arvestades järgmist:
(1) Ühendusesisese sigadega kauplemise suhtes seoses Aujeszky haigusega kohaldatavad lisatagatised ja loetelud liikmesriikide territooriumidest, mis on sellest haigusest vabad ja kus kasutatakse heakskiidetud programme selle haiguse likvideerimiseks, on sätestatud komisjoni otsuses 2001/618/EÜ, [3] viimati muudetud otsusega 2003/130/EÜ. [4]
(2) Prantsusmaal on Aujeszky haiguse likvideerimisprogrammi kohaldatud mitme aasta jooksul. Mitu Prantsusmaa departemangu on tunnistatud haigusvabaks otsusega 2001/618/EÜ.
(3) Prantsusmaa on direktiivi 64/432/EMÜ artikli 10 kohaselt esitanud komisjonile tõendavad dokumendid, mille kohaselt on departemangud Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne ja Yvelines Aujeszky haigusest vabad.
(4) On leitud, et see haigustõrjeprogramm on olnud kõnealustes Prantsuse departemangudes Aujeszky haiguse likvideerimisel edukas.
(5) Prantsusmaa on direktiivi 64/432/EMÜ artikli 9 kohaselt samuti esitanud dokumendid departemangudes Ain, Côtes-d’Armor, Finistère, Ille-et-Vilaine, Morbihan ja Nord olemasoleva haigustõrjeprogrammi kohta ja taotlenud kõnealuse programmi heakskiitmist.
(6) Itaalia on direktiivi 64/432/EMÜ artikli 9 kohaselt esitanud dokumendid Bolzano provintsis olemasoleva haigustõrjeprogrammi kohta ja taotlenud kõnealuse programmi heakskiitmist.
(7) Seepärast tuleks vastavalt muuta otsust 2002/618/EÜ.
(8) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/618/EÜ I ja II lisa asendatakse käesoleva otsuse lisa tekstiga.
Artikkel 2
Käesolevat otsust kohaldatakse alates 1. augustist 2003.
Artikkel 3
Käesolev otsus on adresseeritud liikmesriikidele.
Brüssel, 1. august 2003

Labels: 3
6